Bruxelles, den 19.11.2004

KOM(2004)763 endelig

MEDDELELSE FRA KOMMISSIONEN

DEN EUROPÆISKE UDVIKLINGSFOND (EUF) Overslag over forpligtelser, betalinger og bidrag, der skal indbetales af medlemsstaterne for regnskabsårene 2004 og 2005 og Overslag over forpligtelser og betalinger for perioden 2006-2009

INDLEDNING

Kommissionen udarbejder hvert år denne meddelelse til Rådet på grundlag af artikel 8 i finansforordningen for den 9. EUF (Den Europæiske Udviklingsfond). Meddelelsen indeholder et overslag over de betalinger, der skal foretages i det følgende regnskabsår (2005), samt en forfaldsplan for indkaldelsen af bidrag, og den udarbejdes under hensyntagen til Den Europæiske Investeringsbanks (EIB) overslag for de transaktioner, som den forvalter. Som fastsat i artikel 8 i finansforordningen indeholder meddelelsen desuden overslag over forpligtelser og betalinger for de følgende fire år (2006-2009). Meddelelsen indeholder indledningsvis en revision af EUF's udgiftsoverslag for indeværende år (2004).

Siden den 9. EUF trådte i kraft i 2003, har medlemsstaterne indbetalt bidragene til de instrumenter under den 9. EUF, som forvaltes af EIB (investeringsfacilitet og rentegodtgørelse), direkte til EIB, hvorimod bidragene til de gamle instrumenter, som forvaltes af EIB (risikokapital og rentegodtgørelse), stadig går gennem Kommissionens finansforvaltning. Der skelnes således i denne meddelelse skarpt mellem på den ene side EIB’s betalinger til den 9. EUF og på den anden side Kommissionens betalinger, inkl. betalingerne til de gamle instrumenter, som forvaltes af EIB.

RESUMÉ

Kommissionen har ajourført forpligtelses- og betalingsoverslagene for alle AVS-lande[1] og OLT[2] for regnskabsårene 2004 og 2005. Ligesom i 2003 har Kommissionen været særlig opmærksom på betalingsoverslagene. Det havde det dobbelte sigte, dels at forsøge at begrænse risikoen for, at medlemsstaterne afsætter alt for store beløb på deres nationale budgetter, dels at sikre, at der var tilstrækkeligt med finansielle ressourcer til rådighed for EUF for at undgå en gentagelse af de problemer, der opstod i slutningen af 2003 og i maj 2004 på grund af manglende likviditet. Som sædvanlig vil disse overslag blive revideret i meddelelsen i juni 2005.

EIB har også ajourført sine overslag. De gengives i deres helhed i denne meddelelse.

Forpligtelser[3] i 2004 og 2005

Kommissionen bekræfter det overslag for 2004, som den fremsatte i sin meddelelse i maj[4] (2 850 mio. EUR). Hvad angår investeringsfaciliteten[5], har EIB sænket sine tal (fra 500 mio. EUR til 335 mio. EUR). For Kommissionen og EIB skønnes forpligtelserne sammenlagt at være på 3 185 mio. EUR.

EIB fastholder mere eller mindre sit overslag for 2005 (555 mio. EUR). Kommissionen derimod planlægger en stor stigning (til i alt 3 500 mio. EUR), ikke blot i forhold til dens egne overslag fra maj (2 875 mio. EUR), men også sammenlignet med overslagene for regnskabsåret 2004 (2 850 mio. EUR). Samlet udgør overslagene over Kommissionens og EIB’s forpligtelser 4 055 mio. EUR. Der er i disse beløb ikke taget højde for en eventuel anvendelse af restbeløbet (750 mio. EUR) af det "betingede beløb" på 1 mia. EUR.

Nedenstående tabel viser, hvordan forpligtelserne har udviklet sig siden 2000. Perioden 2000-2002 dækker anden del af den 8. EUF's forpligtelsesperiode (rekordhøjt niveau i 2000, hvorefter det faldt markant i 2001 og 2002). Umiddelbart efter Cotonou-aftalens ratifikation indledtes den 9. EUF med en stærk stigning i forpligtelserne i 2003 (4 127 mio. EUR) efterfulgt af et vist fald i 2004 (3 185 mio. EUR). Forpligtelserne stiger på ny i 2005 (4 055 mio. EUR).

Tabel 1: Udvikling i forpligtelserne (i mio. EUR)

+++++ TABLE +++++

Betalinger i 2004 og 2005

Kommissionen har ajourført betalingsoverslaget for 2004, hvorefter overslaget er på 2 475 mio. EUR, hvilket er en bekræftelse af overslaget fra maj. Parallelt med forpligtelserne for 2004 har EIB været nødt til at nedjustere sit overslag (90 mio. EUR mod skønnet 168 mio. EUR i maj), hvilket skyldes, at betalingerne har været længe om at komme i gang som følge af tidsforskydningen mellem kontrakternes underskrivelse og de faktiske udbetalinger.

Med henblik på 2005 forventer Kommissionen og EIB, at de vil være i stand til at gennemføre de betalinger, som blev annonceret i maj. 2005 forventes at blive det første år, hvor betalingerne nærmer sig 3 mia. EUR (2 760 mio. EUR for Kommissionen og 235 mio. EUR for EIB).

Kommissionen understreger, at omfanget af betalingerne til EUF i flere år har været stærkt stigende, og at stigningen fortsætter. Det bør desuden understreges, at denne stigning kun delvis skyldes instrumenter, som er ensbetydende med udbetaling af meget store beløb, f.eks. Stabex, HIPC (stærkt forgældede fattige lande) og Verdenssundhedsfonden. Den gunstige udvikling fremgår klart af nedenstående tabel.

Tabel 2: Udvikling i betalingerne (i mio. EUR)

+++++ TABLE +++++

Indkaldelse af bidrag i 2004 og 2005

Eftersom der ikke er nogen ændringer i skønnene over Kommissionens samlede betalinger for 2004, er forslaget til den sidste bidragstranche uændret 490 mio. EUR. EIB bekræfter, at den ikke har brug for supplerende midler i 2004. For hele året beløber Kommissionens og EIB’s samlede bidrag sig til 2 440 mio. EUR, hvilket præcist svarer til det beløb, der blev angivet for et år siden i meddelelsen fra oktober 2003[8]. Det burde derfor ikke være nogen overraskelse for de lande, der bidrager, at der skal betales 490 mio. EUR.

Med henvisning til at dens nye betalingsoverslag ligger på samme niveau som i maj 2004, bekræfter Kommissionen, at der for 2005 er brug for ca. 2 700 mio. EUR i bidrag fra medlemsstaterne for hele året (dette beløb er fastsat under hensyntagen til, at der forventes 55 mio. EUR i indtægter fra inddrivelser og renter). På grundlag af et detaljeret skøn over udbetalingstempoet anmoder Kommissionen medlemsstaterne om at indbetale en første tranche på 1 500 mio. EUR. Den håber således at undgå at havne i samme situation som i maj 2004, hvor der manglende finansielle ressourcer, for i en sådan situation risikerer EUF ikke at kunne fungere. Kommissionen har imidlertid forpligtelser over for en række lande, som er blandt verdens fattigste. Da EIB forventer en forholdsvis stor saldo ved udgangen af 2004, anmoder EIB om et forholdsvis beskedent beløb på 155 mio. EUR for hele året (mod et overslag på 207 mio. EUR i maj), herunder 60 mio. EUR i forbindelse med den første tranche for 2005.

På nuværende tidspunkt anslår Kommissionen og EIB deres andel af de bidrag, der indbetales i forbindelse med den anden tranche for 2005, til henholdsvis 800 mio. EUR og 55 mio. EUR. Den sidste tranche forventes således at fordele sig med 400 mio. EUR og 40 mio. EUR. I den meddelelse, der udarbejdes i juni 2005, vil der på ny blive taget stilling til størrelsen af disse to trancher.

Fremtiden

Kommissionen og EIB understreger, at de er forpligtede til inden udgangen af 2007 at indgå forpligtelser for de bevillinger, der er afsat i forlængelse af Cotonou-aftalen, inkl. restbeløbene fra den 6., 7. og 8. EUF, som er overført til den 9. EUF. Det forudsætter imidlertid, at den politiske situation i AVS-landene gør det muligt at skabe de vilkår, der er nødvendige for at kunne anvende midlerne. Samarbejdsaftalerne (Lomé, Cotonou) er nemlig baseret på princippet om, at der skal være et partnerskab mellem EU og AVS-landene, dvs. at EUF's gennemførelse er afhængig af AVS-landenes absorptionsevne (politisk stabilitet, grad af god regeringsførelse). Endelig skal det bemærkes, at spørgsmålet om, hvorvidt midlerne i forbindelse med Cotonou-aftalen anvendes, også afhænger af resultaterne ved omfordelingen af bevillingerne. De detaljerede taloplysninger, som bl.a. er baseret på en fuldstændig udnyttelse af de tilgængelige midler, findes i tabel 5.

1. OVERSLAG OVER DEN FINANSIELLE GENNEMFØRELSE FOR REGNSKABSÅRENE 2004 OG 2005

1.1. Forpligtelser

1.1.1. Regnskabsåret 2004

NB: I meddelelsen fra maj 2004[9] anslog Kommissionen og EIB de nye forpligtelser, som skulle gennemføres i 2004, til i alt 3 350 mio. EUR med følgende fordeling:

- 500 mio. EUR til de instrumenter, som EIB forvalter for den 9. EUF, og

- 2 850 mio. EUR til de instrumenter, som Kommissionen forvalter.

Situationen pr. 31. august 2004 og forventet gennemførelse indtil udgangen af 2004

- I slutningen af august havde EIB indgået forpligtelser for 127 mio. EUR i forbindelse med investeringsfaciliteten (9. EUF). På grundlag af et skøn over forpligtelsernes størrelse ved udgangen af 2004 har den været nødt til at nedjustere sit overslag for hele 2004 fra 500 mio. EUR til 335 mio. EUR[10].

- Med hensyn til de instrumenter, som Kommissionen forvalter (inkl. EIB’s gamle instrumenter), var der den 31. august indgået forpligtelser for 1 299 mio. EUR, hvilket svarer til 45 % af det mål, som Kommissionen forventer at nå inden årets udgang (2 850 mio. EUR). Det må ikke glemmes, at der på samme tidspunkt kun var indgået forpligtelser for 675 mio. EUR i 2003 og 443 mio. EUR i 2002. Med henblik på forpligtelserne skal det bemærkes, at der på grund af vedtagelsesproceduren i årets første halvdel er en større ”ophobning” af forpligtelser, der venter på at blive gennemført. Det drejer sig først og fremmest om sager, der er til vedtagelse i Kommissionen, og som kræver en høring af medlemsstaterne. Ved udgangen af august beløb disse sager sig til 966 mio. EUR, hvorved de endeligt vedtagne forpligtelser og de forpligtelser, der er under vedtagelse, tilsammen beløber sig til 2 265 mio. EUR eller 79 % af målet.

- Efter en fornyet vurdering af de enkelte projekter og under hensyntagen til den grad af usikkerhed, der gælder for en del af disse projekter, forventer Kommissionen, at den vil være i stand til at gennemføre det samlede beløb, der blev anslået i maj, dvs. 2 850 mio. EUR.Med hensyn til vandfaciliteten var det beløb, der blev angivet i maj (75 mio. EUR), dvs. kort tid efter Rådets beslutning, kun vejledende. Siden da er der blevet nedsat en taskforce, som allerede i juli indledte forhandlinger med medlemsstaterne, ngo’erne og den private sektor. Det er derfor allerede nu muligt at fremkomme med mere præcise overslag. Det nye overslag for forpligtelserne til dette nye initiativ er på 3 mio. EUR.

1.1.2. Regnskabsåret 2005

Af meddelelsen fra maj 2004 fremgik det, at Kommissionen og EIB tilsammen forventede at kunne gennemføre 3 420 mio. EUR, fordelt med 545 mio. EUR til EIB (9. EUF) og 2 875 mio. EUR til Kommissionen.

Efter EIB’s revision er beløbet ændret til 555 mio. EUR[11], dvs. stort set uændret. Kommissionen derimod forventer en stor stigning fra 2 875 mio. EUR i maj til 3 500 mio. EUR på nuværende tidspunkt. Det understreges, at der i disse beløb ikke er taget højde for, at Rådet kan beslutte at anvende en del af de i alt 750 mio. EUR, som stadig er til rådighed af den "betingede" milliard euro.

Efter at man i 2003 nåede op på et rekordhøjt beløb (4 127 mio. EUR), vil omfanget af de nye projekter i 2004 være mere beskedent. Med udgangspunkt i overslagene fra de decentrale og centrale tjenester, forventes forpligtelserne atter at stige i 2005.

1.2. Betalinger

1.2.1. Regnskabsåret 2004

NB: I meddelelsen fra maj 2004 anslog Kommissionen og EIB, at der i 2004 skulle gennemføres betalinger for i alt 2 623 mio. EUR med følgende fordeling:

- 168 mio. EUR til de instrumenter, som EIB forvalter for den 9. EUF, hvilket er et fald i forhold til overslaget fra oktober 2003 (260 mio. EUR)

- 2 455 mio. EUR til Kommissionen, herunder 170 mio. EUR til EIB’s gamle instrumenter. Et fast beløb på 10 mio. EUR blev afsat til vandfaciliteten. Da der ikke forelå nogen konkrete oplysninger om eventuelle tiltag i 2004, blev der ikke afsat nogen midler til fredsfaciliteten. Det bemærkes, at beløbet på 2 455 mio. EUR er meget højere (+10 %) end det overslag, der blev udarbejdet for et år siden i oktober 2003, hvor det var på 2 240 mio. EUR.

Situationen pr. 31. august 2004 og forventet gennemførelse indtil udgangen af 2004

- Ved udgangen af august 2004 havde EIB gennemført betalinger for 41 mio. EUR under den 9. EUF. I betragtning af de forventede udbetalinger til kontrakter, der allerede er underskrevet, eller som vil blive underskrevet inden årets udgang, er det EIB’s opfattelse, at det anslåede beløb på 168 mio. EUR for hele 2004 er for højt sat. Den sigter nu mod et samlet beløb på 90 mio. EUR.

- Kommissionen havde på sin side ved udgangen af august gennemført betalinger for 1 364 mio. EUR eller 56 % af det mål, som den i maj angav ville være nået ved årets udgang (2 455 mio. EUR). Betalingerne har ligesom forpligtelserne været betydeligt højere end i de seneste to år på samme tidspunkt af året (973 mio. EUR ultimo august 2003 og 829 mio. EUR ultimo august 2002). Dette skyldes ikke kun, at der i starten af 2004 blev betalt et samlet beløb på ca. 270 mio. EUR, som det ikke havde været muligt at betale i 2003, men lige så meget, at betalingsrytmen for 2004 har været stabil.Det mål, som blev fastsat i maj, er blevet bekræftet ved ajourføringen af overslagene for de enkelte lande (AVS og OLT). Efter ajourføringen er det samlede beløb nemlig på 2 475 mio. EUR. Af dette beløb går 170 mio. EUR til EIB’s gamle instrumenter (risikokapital og rentegodtgørelser) og 22 mio. EUR til fredsfaciliteten, bl.a. til aktiviteter i Darfour og Centralafrika. Hvad vandfaciliteten angår, foretages der ingen større betalinger inden årets udgang.

- Det kan således konkluderes, at medens Kommissionen fastholder sit overslag fra maj, så har EIB været nødt til at nedjustere sit. Samlet anslås betalingerne (Kommissionen + EIB) nu at beløbe sig til 2 565 mio. EUR mod 2 623 mio. EUR i maj 2004.

1.2.2. Regnskabsåret 2005

I meddelelsen fra maj blev betalingerne anslået til 2 975 mio. EUR, herunder 240 mio. EUR til de instrumenter under den 9. EUF, som forvaltes af EIB, og 2 735 mio. EUR til Kommissionen. Af Kommissionens beløb var 85 mio. EUR øremærket til EIB's gamle instrumenter, og et fast beløb på 150 mio. EUR var som en sikkerhedsforanstaltning afsat til vandfaciliteten.

EIB’s behov til den 9. EUF anslås efter ajourføringen til 235 mio. EUR, hvilket stort set er uændret i forhold til det foregående overslag, som var på 240 mio. EUR.

Tilsvarende ligger Kommissionens samlede betalinger for 2005 efter det nye skøn på samme niveau som i overslaget fra maj 2004 (2 760 mio. EUR mod 2 735 mio. EUR i maj). Betalingerne til de gamle instrumenter, som forvaltes af EIB, er blevet hævet (135 mio. EUR mod tidligere 85 mio. EUR). Til fredsfaciliteten er afsat 61 mio. EUR, selv om det er svært at vurdere behovet på grund af instrumentets art. På grundlag af de sager, der er under forberedelse, er behovet til vandfaciliteten anslået til 57 mio. EUR (i meddelelsen fra maj blev der angivet et foreløbigt behov på 150 mio. EUR).

Det kan således konkluderes, at for Kommissionen og EIB tilsammen er det nye overslag på 2 995 mio. EUR eller ca. 3 mia. EUR.

Tabellen på næste side indeholder en generel oversigt over gennemførelsen i 2003 og overslagene over forpligtelser og betalinger i 2004 og 2005.

Tabel 3

Generel oversigt over gennemførelsen og overslagene over forpligtelser og betalinger (2003 – 2004 – 2005)

+++++ TABLE +++++

2. FORVENTET LIKVIDITET I 2004 OG 2005 OG INDKALDELSE AF BIDRAG FRA MEDLEMSSTATERNE

Nedenstående tabel viser den forventede likviditet i 2004 og 2005 baseret på bl.a. ovennævnte betalingsoverslag.

Tabel 4: Forventet likviditet i 2004 og 2005 (i mio. EUR)

+++++ TABLE +++++

2.1. Sidste tranche af indkaldelserne af bidrag for 2004

- EIB bekræfter, at den ikke har brug for yderligere finansielle ressourcer i 2004. Indkøringen af de nye instrumenter går nemlig langsommere end anslået, og de midler, der blev indkaldt i 2003 og i begyndelsen af 2004, burde være fuldt tilstrækkelige til at dække behovene i regnskabsåret 2004. Det anslås, at der ved årets udgang vil være et beløb på 111 mio. EUR til rådighed.

- Eftersom der stort set ikke er nogen ændringer i betalingsoverslagene i forhold til overslaget fra maj, bekræfter Kommissionen, at den som angivet i sit forslag vil indkalde 490 mio. EUR i forbindelse med den sidste tranche for 2004. Den oplyser, at efter indbetalingen af denne tranche vil året slutte med en likviditet på 80 mio. EUR, hvilket er meget lavt i forhold til niveauerne indtil 2002 (hvor den var på flere hundrede mio. EUR), og at den svarer til det minimumsniveau, der kræves for en normal gennemførelse af EUF.

- For hele 2004 og de to institutioner beløber de bidrag, der i alt er blevet indkaldt, sig til 2 440 mio. EUR, hvilket præcis svarer til det beløb, der blev angivet i meddelelsen fra oktober sidste år[12]. Det er dermed Kommissionens opfattelse, at indbetalingen af den sidste tranche ikke burde udgøre et budgetproblem for medlemsstaterne. EIB’s behov er faldet (fra 260 mio. EUR til 125 mio. EUR), men det er blevet fuldstændig opvejet af et større behov i Kommissionen. Den nye fordeling har derfor ingen indflydelse på medlemsstaternes likviditet.

Af bilag 1 fremgår det, hvor store beløbene har været pr. medlemsstat ved de tre indkaldelser i 2004.

2.2. Indkaldelse af bidrag i 2005

- EIB forventes at starte 2005 med en forholdsvis høj likviditet (anslået til 111 mio. EUR), hvorved det bliver muligt at mindske indkaldelserne af bidrag i 2005. Således forventes det at være tilstrækkeligt med 155 mio. EUR og ikke 207 som anslået i maj. På grund af de disponible midler ved årets begyndelse vil det være muligt at begrænse den første indkaldelse til 60 mio. EUR til at dække perioden mellem årets begyndelse og indbetalingen af den anden indkaldelse, normalt omkring den 27. juli 2005. Til den anden og tredje tranche anslås det, at der er brug for hhv. 55 mio. EUR og 40 mio. EUR. Saldoen ved regnskabsårets afslutning skønnes dermed at blive på 31 mio. EUR, hvilket er nødvendigt af hensyn til et normalt forløb af udbetalingerne, indtil den første indkaldelse er til rådighed henimod den 21. januar 2006.

- Eftersom inddrivelser og renter forventes at indbringe 55 mio. EUR, beløber Kommissionens behov i 2005 sig til 2 700 mio. EUR. Med henvisning til et detaljeret overslag over de enkelte landes betalinger har Kommissionen anslået, at den har brug for 1 500 mio. EUR i forbindelse med den første tranche. Det er et meget stort beløb i forhold til tidligere. Men det kan bl.a. forklares ved, at de samlede bidrag for hele året er stærkt stigende i forhold til de foregående år (2 700 mio. EUR for Kommissionen i 2005 mod 2 120 mio. EUR i 2003 og ca. 1 500 mio. EUR i 2002). Desuden vil Kommissionen med henvisning til de dårlige erfaringer med utilstrækkelige midler i slutningen af 2003 og i maj 2004 gerne sikre sig, at der ikke i 2005 atter bliver mangel på midler, og at den vil være i stand til at opfylde sine forpligtelser over for AVS-landene og OLT.

Af bilag 2 fremgår det, hvor store beløb, der indkaldes pr. medlemsstat for 2005.

Som tidligere vil den anden og tredje tranche af hensyn til de reelle behov kunne tilpasses både i opad- og nedadgående retning i forbindelse med de enkelte indkaldelser.

3. OVERSLAG OVER EUF'S UDGIFTER 2006 - 2009

Hvad forpligtelserne angår, gentager Kommissionen og EIB, at de forpligter sig til at gøre alt for at sikre, at de midler, der stilles til rådighed under den 9. EUF (inkl. overførslerne fra de tidligere EUF), anvendes inden udgangen af 2007. Det er klart, at det ikke udelukkende afhænger af Kommissionen og EIB, hvorvidt denne målsætning nås. På grund af karakteren af samarbejdsaftalerne (Lomé, Cotonou), som er baseret på partnerskabsprincippet, afhænger forløbet af EUF’s gennemførelse af AVS-landenes absorptionsevne (tilstrækkeligt stabile politiske forhold, minimum af god regeringsførelse osv.). Selv om Kommissionen bestræber sig på så vidt muligt at bistå de nationale anvisningsberettigede, så kan den ikke træde i stedet for AVS-landene. Et andet afgørende element er den omfordeling af midlerne, der skal foregå ved revisionerne midtvejs i 2004 og ved afslutningen i 2006. Medmindre midlerne rettes mod de lande, der opnår gode resultater, vil det være umuligt at nå målsætningen.De forpligtelser, der er anslået for 2006 og 2007, svarer til Kommissionens og EIB’s ambition om, at alle midler under den 9. EUF (inkl. restbeløbene fra de foregående EUF) skal være anvendt inden udgangen af regnskabsåret 2007. Der er ikke taget højde for, at det eventuelt vil være muligt at anvende de 750 mio. EUR, som stadig er til rådighed under den betingede reserve. I overensstemmelse med Kommissionens forslag om at EUF skal opføres på budgettet, er der ikke i denne meddelelse angivet nogen beløb for 2008 og 2009.

Det er svært at give et troværdigt overslag over forpligtelserne med så lang frist, men det er endnu sværere i forbindelse med betalingerne, da de er afhængige af faktorer, som Kommissionen og EIB ikke har kontrol over. De spiller ganske vist i forbindelse med projekterne en afgørende rolle i planlægnings- og beslutningsfasen, hvorimod de kun spiller en birolle i forbindelse med gennemførelsen. I forbindelse med budgethjælpen, som udgør en stigende del af den samlede hjælp, er udbetalingsrytmen også afhængig af faktorer, som kun vanskeligt lader sig kontrollere, f.eks. den økonomiske situation og graden af politisk stabilitet i det pågældende land.

Kommissionen og EIB har ved fastlæggelsen af den forventede betalingsrytme, jf. nedenstående tabel, baseret sig på betalingsrytmen i forbindelse med de foregående EUF og har samtidig taget hensyn til, at reformen af Kommissionens eksterne tjenester forventes at få en positiv virkning, herunder især dekoncentrationen af visse tjenester til AVS-landene. Det store fald i betalingerne i 2008 og 2009 er afhængig af, at EUF opføres på budgettet. Faldet forventes dog neutraliseret ved, at der foretages flere betalinger over EU-budgettet.

Tabel 5

Overslag over forpligtelser og betalinger for EUFi årene 2006-2009

i mio. EUR

+++++ TABLE +++++

BILAG 1

De enkelte medlemsstaters bidrag til EUF for 2004 (i EUR))

+++++ TABLE +++++

LAND |8. EUF% |Indbetales tilBEI |indbetales til Kommissionen |Indbetales til

BEI |indbetales til Kommissionen |Indbetales til

BEI |indbetales til Kommissionen |I ALT | |TYSKLAND |23,36 |14 016 000 |350 400 000 |12 848 000 |186 880 000 |9 344 000 |93 440 000 |666 928 000 | |BELGIEN |3,92 |2 352 000 |58 800 000 |2 156 000 |31 360 000 |1 568 000 |15 680 000 |111 916 000 | |DANMARK |2,14 |1 284 000 |32 100 000 |1 177 000 |17 120 000 |856 000 |8 560 000 |61 097 000 | |SPANIEN |5,84 |3 504 000 |87 600 000 |3 212 000 |46 720 000 |2 336 000 |23 360 000 |166 732 000 | |FRANKRIG |24,3 |14 580 000 |364 500 000 |13 365 000 |194 400 000 |9 720 000 |97 200 000 |693 765 000 | |GRÆKENLAND |1,25 |750 000 |18 750 000 |687 500 |10 000 000 |500 000 |5 000 000 |35 687 500 | |IRLAND |0,62 |372 000 |9 300 000 |341 000 |4 960 000 |248 000 |2 480 000 |17 701 000 | |ITALIEN |12,54 |7 524 000 |188 100 000 |6 897 000 |100 320 000 |5 016 000 |50 160 000 |358 017 000 | |LUXEMBOURG |0,29 |174 000 |4 350 000 |159 500 |2 320 000 |116 000 |1 160 000 |8 279 500 | |NEDERLANDENE |5,22 |3 132 000 |78 300 000 |2 871 000 |41 760 000 |2 088 000 |20 880 000 |149 031 000 | |PORTUGAL |0,97 |582 000 |14 550 000 |533 500 |7 760 000 |388 000 |3 880 000 |27 693 500 | |DET FORENEDE KONGERIGE |12,69 |7 614 000 |190 350 000 |6 979 500 |101 520 000 |5 076 000 |50 760 000 |362 299 500 | |ØSTRIG |2,65 |1 590 000 |39 750 000 |1 457 500 |21 200 000 |1 060 000 |10 600 000 |75 657 500 | |FINLAND |1,48 |888 000 |22 200 000 |814 000 |11 840 000 |592 000 |5 920 000 |42 254 000 | |SVERIGE |2,73 |1 638 000 |40 950 000 |1 501 500 |21 840 000 |1 092 000 |10 920 000 |77 941 500 | |I ALT |100 |60 000 000 |1 500 000 000 |55 000 000[14] |800 000 000 |40 000 000 |400 000 000 |2 855 000 000 | |

[1] Afrika, Vestindien og Stillehavsområdet.

[2] Oversøiske lande og territorier.

[3] Der er tale om nye forpligtelser, ekskl. frigørelser.

[4] Meddelelse fra Kommissionen til Rådet – Finansielle oplysninger om de Europæiske Udviklingsfonde (KOM(2004) 382 endelig af 25.5.2004).

[5] Inkl. rentegodtgørelser.

[6] Instrumenter under 9. EUF (investeringsfacilitet og rentegodtgørelser).

[7] Instrumenter under 9. EUF (investeringsfacilitet og rentegodtgørelser).

[8] Meddelelse fra Kommissionen - den Europæiske Udviklingsfond (Euf) - Overslag over afgørelser, udbetalinger og bidrag, som medlemsstaterne skal indbetale for regnskabsårene 2003 og 2004, og overslag over afgørelser og udbetalinger for perioden 2005 til 2008 (KOM(2003) 720 endelig af 21.11.2003).

[9] Meddelelse fra Kommissionen til Rådet - Finansielle oplysninger om de Europæiske Udviklingsfonde (KOM(2004) 382 endelig af 25.5.2004).

[10] Inkl. 10 mio. EUR til rentegodtgørelse.

[11] Inkl. 60 mio. EUR til rentegodtgørelse.

[12] Meddelelse fra Kommissionen til Rådet - Finansielle oplysninger om de Europæiske Udviklingsfonde (KOM(2003) 353 endelig af 13.6.2003).

[13] heraf 5 mio. EUR til rentegodtgørelser.

[14] heraf 5 mio. EUR til rentegodtgørelser.